**Ա Մ Փ Ո Փ Ա Թ Ե Ր Թ**

««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՓՈՓՈԽՈՒԹՅՈՒՆՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 29-Ի N 2111-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

|  |  |
| --- | --- |
| **1.ՀՀ ֆինանսների նախարարություն** | **26.01.2023թ.** |
| **N 01/9-1/1227-2023** |
| Քննության առնելով Ձեր 23.01.2023թ. № ԳՍ/15.3/1939-2023 գրությամբ ներկայացված ««Հայաստանի Հանրապետության 2023 թվականի պետական բյուջեի մասին» Հայաստանի Հանրապետության օրենքում վերաբաշխում և փոփոխություններ, Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը, որով նախատեսվում է Լաչինի միջանցքի փակ լինելու հետևանքով ՀՀ-ում գտնվող Լեռնային Ղարաբաղի քաղաքացիներին հյուրընկալող հյուրանոցների 10.01.2023-23.01.2023թթ. ժամանակահատվածի ծախսերը փոխհատուցելու համար ՀՀ կառավարության պահուստային ֆոնդից Երևանի քաղաքապետարանին հատկացնել 10,458.0 հազ. դրամ, իսկ ՀՀ Սյունիքի մարզպետարանին՝ 73.792.0 հազ. դրամ, հայտնում ենք, որ առարկություններ չունենք:Միաժամանակ հաշվի առնելով խնդրի հնարավոր շարունակական բնույթը, առաջարկում ենք հետագայում աջակցության տրամադրման դեպքում հարցին անդրադառնալ համապատասխան մեխանիզմների մշակման պարագայում։ Մասնավորապես.ա/ սահմանել շահառուներին ներկայացվող պահանջներ՝ գնահատելով ՀՀ տարածքում այդ քաղաքացիների հնարավոր գործունեությունը (սեփական կամ վարձակալված գույքի առկայություն, բիզնես գործունեություն և այլն),բ/ մրցութային կարգով իրականացնել հյուրանոցների ընտրություն, կամ քաղաքացիների կեցության ապահովման հարցը դիտարկել պետական սեփականություն համարվող տարածքներում։ Խմբագրական առումով առաջարկում ենք նախագծի 2-րդ, 5-րդ և 6-րդ հավելվածների վերնագրերից հանել «և լրացումները» բառերը, իսկ 3-րդ և 7-րդ հավելվածներում «լրացումները» բառը փոխարինել «փոփոխությունները» բառով՝ հաշվի առնելով աղյուսակների բովանդակությունը: | ՀՀ տարածքում Լեռնային Ղարաբաղի քաղաքացիների հնարավոր գործունեությունը (սեփական կամ վարձակալված գույքի առկայություն, բիզնես գործունեություն և այլն) գնահատելը բարդ գործընթաց է, հաշվի առնելով, որ հաճախակի քաղաքացիների թվի փոփոխություն է տեղի ունենում։ Միաժամանակ հարկ ենք համարում նշել, որ խնդիրը ժամանակավոր բնույթ է կրում (մինչև միջանցքի բացվելը)՝ հետևաբար կարգ մշակելու անհրաժեշտությունը բացակայում է։Ընդունվել է։  |